REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/423-15

28. oktobar 2015. godine

B e o g r a d

**Z A P I S N I K**

**51. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 20. OKTOBRA 2015. GODINE**

Sednica je počela u 12,30 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Tanja Tomašević Damnjanović, Dragan Paunović, Balint Pastor, Biljana Savović, Mirjana Andrić, Olgica Batić, Neđo Jovanović i Živan Đurišić.

 Sednici su prisustvovali Vučeta Tošković (zamenik Vladimira Đukanovića) i Žarko Mićin (zamenik Biljana Ilić Stošić).

 Sednici nisu prisustvovali: Meho Omerović, Aleksandar Martinović, Miletić Mihajlović, Velinka Tošić, Balša Božović i Jovan Marković, članovi Odbora, niti njihovi zamenici.

 Na predlog predsednika Odbora, utvrđen je sledeći

D n e v n i r e d :

1. Utvrđivanje Predloga odluke o prestanku funkcije člana Visokog saveta sudstva iz reda profesora pravnih fakulteta.

**Prva tačka dnevnog reda:** **Utvrđivanje Predloga odluke o prestanku funkcije člana Visokog saveta sudstva iz reda profesora pravnih fakulteta.**

 **Petar Petrović** je obavestio članove Odbora da je prof. dr Zoran Stojanović dana 15. oktobra 2015. godine podneo Narodnoj skupštini ostavku, sa molbom da bude razrešen funkcije člana Visokog saveta sudstva.

 Istakao je da je potrebno da Odbor razmotri ostavku prof. dr Zorana Stojanovića broj 118-2601/15, od 15. oktobra 2015. godine, na funkciju člana Visokog saveta sudstva, kao i da utvrdi Predlog odluke o prestanku funkcije člana Visokog saveta sudstva iz reda profesora pravnog fakultata, koji će uputiti Narodnoj skupštini sa predlogom da se uvrsti u Dnevni red Treće sednice, drugog redovnog zasedanja u 2015. godine i razmatra po hitnom postupku, u skladu sa članom 168. stav 3. Poslovnika Narodne skupštine.

 Predsedavajući je otvorio raspravu u vezi sa ovom tačkom dnevnog reda, pa kako se niko od članova Odbora nije javio za reč, stavio je navedeni predlog odluke na glasanje.

 Članovi Odbora za pravosuđe, državnu upravu i lokalnu samoupravu su **većinom glasova** u tvrdili Predlog odluke o prestanku funkcije člana Visokog saveta sudstva iz reda profesora pravnih fakulteta:

I

Prof. dr Zoranu Stojanoviću, članu Visokog saveta sudstva iz reda profesora pravnog fakulteta, prestaje funkcija dana 15. oktobra 2015. godine, podnošenjem ostavke.

II

Ovu odluku objaviti u „Službenom glasniku Republike Srbije“.

 Sednica je završena u 12,40 časova.

SEKRETAR ODBORA PREDSEDNIK ODBORA

 Sanja Pecelj Petar Petrović